— Адбываецца. Але як? Вы не паверыце: у Іспаніі я бачыў аўтамат, які робіць піцу! Кідаеш у яго манетку — і праз пару хвілін атрымліваеш гатовы прадукт. Гэта ж нонсэнс, ці не так (эмацыйна жэстыкулюе)? Мне нават цяжка ўявіць, што такое магчыма: ты заходзіш у кавярню, кідаеш манетку, і нейкі робат будзе рабіць табе піцу! Гэтую страву заўсёды павінен гатаваць жывы чалавек, размешваючы цеста сваімі рукамі, прычым непасрэдна перад тваімі вачыма! А ты атрымліваеш вялікае задавальненне, назіраючы за яго маніпуляцыямі. І механістычны, бяздушны падыход у гэтай справе не даспадобы зусім не толькі мне. У падтрымку намінавання мастацтва піцаёла ў Спіс UNESCO мы сабралі два мільёны подпісаў з усяго свету!